57. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 65 της 25/29 Ιαν. 1977 (ΦΕΚ Α΄ 25) Περί των προϋποθέσεων κατατάξεως και εγγραφής πτυχιούχων ανωτάτων εκπαιδευτικών ιδρυμάτων εις την Ανωτάτην Σχολήν Οικονομικών και Εμπορικών Επιστημών, προς απόκτησιν και ετέρου πτυχίου. Έχοντες υπ’ όψει: 1.Τας διατάξεις της παραγράφου 3 του άρθρου 1 του Οικονομικό Πανεπιστήμιο Αθηνών 31.Θ.α.55-57 Ν. 379/1976 «περί εγγραφής πτυχιούχων ανωτάτων εκπαιδευτικών ιδρυμάτων προς απόκτησιν και ετέρου πτυχίου και άλλων τινών συναφών διατάξεων» (ΦΕΚ 176-Α). 2.Γνώμην της Γενικής Συνελεύσεως των Καθηγητών της Ανωτάτης Σχολής Οικονομικών και Εμπορικών Επιστημών (συνεδρία 16-12-1976) και  3.Την υπ’ αριθ. 18/1977 γνωμοδότησιν του Συμβουλίου της Επικρατείας, προτάσει του επί της Εθνικής Παιδείας και Θρησκευμάτων Υπουργού, αποφασίζομεν: Άρθρον 1. Πτυχιούχοι ανωτάτων εκπαιδευτικών ιδρυμάτων, ως και σχολών και τμημάτων αυτών, ή ισοτίμων της αλλοδαπής, δύνανται να καταταγούν και εγγραφούν εις την Ανωτάτην Σχολήν Οικονομικών και Εμπορικών Επιστημών και τα Τμήματα αυτής προς απόκτησιν και ετέρου πτυχίου, υπό τας προϋποθέσεις του παρόντος και μέχρι του αριθμού του οριζομένου κατ’ έτος υπό της Σχολής ταύτης κατά τα εν άρθρω 1 παρ. 2 του Ν. 379/1976 και εντός των υπό της αυτής διατάξεως προβλεπομένων ορίων, επιφυλασσομένης της εφαρμογής του άρθρου 3 του αυτού νόμου. Άρθρον 2. 1.Αι αιτήσεις κατατάξεως και εγγραφής μετά πιστοποιητικού της οικείας Σχολής ότι ο αιτών τυγχάνει πτυχιούχος, εις το οποίον δέον να αναγράφεται και ο βαθμός του πτυχίου, υποβάλλονται εις την Ανωτάτην Σχολήν Οικονομικών και Εμπορικών Επιστημών υπό των ενδιαφερομένων μέχρι της 31ης Αυγούστου εκάστου έτους. Εξαιρετικώς δια το ακαδημαϊκόν έτος 1976-77 αι αιτήσεις μετά του ως άνω πιστοποιητικού υποβάλλονται εντός μηνός από της δημοσιεύσεως του παρόντος. 2.Προκειμένου περί αιτήσεως κατατάξεως πτυχιούχων ανωτάτων εκπαιδευτικών ιδρυμάτων της αλλοδαπής, ομού μετά του ως άνω δικαιολογητικού συνυποβάλλεται και βεβαίωσις αντιστοίχου Σχολής ανωτάτου εκπαιδευτικού ιδρύματος της ημεδαπής περί της ισοτιμίας του τίτλου. Άρθρον 3. Εις το Α΄ έτος σπουδών εγγράφονται πτυχιούχοι απάντων των ανωτάτων εκπαιδευτικών ιδρυμάτων, βάσει του βαθμού πτυχίου των. Εις περίπτωσιν ισοβαθμίας ενεργείται υπό της Σχολής κλήρωσις. Άρθρον 4. 1.Εις το Β΄ έτος σπουδών κατατάσσονται οι πτυχιούχοι των κάτωθι Σχολών: α)Εθνικού Μετσοβίου Πολυτεχνείου και λοιπών Πολυτεχνικών Σχολών. β)Φυσικομαθηματικών Σχολών. γ)Στρατιωτικών Σχολών κατόπιν εξετάσεων εις τα κάτωθι τέσσαρα (4) μαθήματα του Α΄ έτους σπουδών της Σχολής: α)Πολιτική Οικονομία. β)Ιδιωτική Οικονομική Ι. γ) Λογιστική Ι. δ)Αστικόν Δίκαιον Ι. 2.Αι κατατακτήριοι εξετάσεις διενεργούνται γραπτώς ή προφορικώς εντός του μηνός Οκτωβρίου εκάστου έτους (Αντί για τη σελ. 676, 075 (α) Σελ. 676,075(β) Τεύχος Ε83-Σελ. 131 Ειδικώς δια το έτος 1976 αι κατατακτήριοι εξετάσεις θα διενεργηθούν εντός μηνός από της λήξεως της προθεσμίας υποβολής αιτήσεων. 3.Η κλίμαξ βαθμολογίας ορίζεται από 0-10, ένθα 10 ο ανώτατος δυνατός κατά μάθημα βαθμός. 4.Η σειρά επιτυχίας των κατατασσομένων εις το Β΄ έτος σπουδών προκύπτει εκ του αριθμητικού μέσου όρου α) του βαθμού πτυχίου και β) του μέσου όρου των εξεταζομένων μαθημάτων. 5.Οι εξετασταί Καθηγηταί ορίζονται υπό της Γενικής Συνελεύσεως κατά Μάϊον εκάστου έτους. Εξαιρετικώς δια το ακαδημαϊκόν έτος 1976-77 οι ως άνω εξετασταί ορίζονται πέντε (5) τουλάχιστον ημέρας προ της ενάρξεως των εξετάσεων. Άρθρον 5. 1.Εις το Γ’ έτος σπουδών κατατάσσονται οι πτυχιούχοι των κάτωθι Σχολών: α)Οικονομικού Τμήματος Πανεπιστημίου Αθηνών και Θεσσαλονίκης. β)Ανωτάτης Βιομηχανικής Σχολής Πειραιώς και Θεσσαλονίκης. γ)Παντείου Ανωτάτης Σχολής Πολιτικών Επιστημών δ)Ανωτάτης Γεωπονικής  Σχολής Αθηνών και Γεωπονοδασολογικής Σχολής Θεσσαλονίκης. κατόπιν εξετάσεων, ως κάτωθι: Α.Δια το Οικονομικόν Τμήμα Εις άπαντα τα υποχρεωτικά μαθήματα του Β’ έτους σπουδών Τμήματος Οικονομικού. Β.Δια το Τμήμα Διοικήσεως Επιχειρήσεων. Εις άπαντα τα υποχρεωτικά μαθήματα του Β’ έτους σπουδών Τμήματος Διοικήσεως Επιχειρήσεων. 2.Εις το Γ΄ έτος σπουδών κατατάσσονται, ωσαύτως, οι πτυχιούχοι ετέρων Τμημάτων της Ανωτάτης Σχολής Οικονομικών και Εμπορικών Επιστημών κατόπιν εξετάσεων εις τα κάτωθι μαθήματα : Α.Δια το Οικονομικόν Τμήμα. Γενικά Μαθηματικά ΙΙ και εφ’ όσον ούτοι δεν το είχον επιλέξει ως προαιρετικόν μάθημα. Β.Δια το Τμήμα Διοικήσεως Επιχειρήσεων. α)Ιδιωτική Οικονομική ΙΙ. β)Λογιστική ΙΙ. εξαιρούμενοι των εξετάσεων εις οιονδήποτε των ως άνω μαθημάτων, εφ’ όσον είχον επιλέξει τούτο ως  προαιρετικόν εις το Β΄ έτος σπουδών. 3.Αι διατάξεις των παραγράφων 2 έως και 5 του προηγουμένου άρθρου έχουν εφαρμογήν και προκειμένου περί των κατατάξεων του παρόντος άρθρου. Άρθρον 6. Έκαστος υποψήφιος δικαιούται να αιτήση την εγγραφήν του εις εν και μόνον συγκεκριμένον έτος σπουδών και Τμήμα. Σελ. 676,076(β) Τεύχος Ε83-Σελ. 132 31.Θ.α.58 Οικονομικό Πανεπιστήμιο Αθηνών 